**Сметната палата на Република България обявява външен конкурс за подбор и заемане на длъжността „Стажант вътрешен одитор” в звено „Вътрешен одит” на Сметната палата, месторабота гр. София.**

**Описание на основните функции на длъжността:**

1. Подпомага изпълнението на одитни ангажименти за предоставяне на увереност по Закона за вътрешния одит в публичния сектор;
2. Участва в идентифицирането, анализирането, оценката и документирането на достатъчно информация за изразяване на мнение по отношение на поставените цели на всеки одитен ангажимент;
3. Докладва и обсъжда с ръководителя на звеното за вътрешен одит резултатите от одитния ангажимент;
4. Подпомага изготвянето на проект за одитен доклад към изпълнението на всеки одитен ангажимент за даване на увереност;
5. Участва в изготвянето на препоръки в докладите за изпълнени одитни ангажименти, с цел подобряване на системите за финансово управление и контрол;
6. Подпомага изготвянето на работните документи в съответствие с вътрешните правила и писмени процедури;
7. Планира, организира и контролира собствената си работа при спазване на приоритети и срокове, съгласно нормативните актове.

**Изисквания за заемане на длъжността**:

* Образование – висше с придобита образователно-квалификационна степен „магистър”;
* Да са дееспособни лица, които да не са осъждани за умишлено престъпление от общ характер и да не са лишени по съдебен ред от правото да заемат длъжността;
* Умения за планиране, организиране и рационално разпределение на задачите;
* Способност за работа в екип, комуникативност и добра аналитичност;
* Компютърна компетентност – MS Office, Internet; умения за работа с общи и специализирани програмни продукти;
* Чуждоезикови познания (предимство).

**Сметната палата предлага:**

* Трудово правоотношение;
* Работно време **–** пет дневна работна седмица, от 09.00 часа до 17.30 часа с 30 минути обедна почивка;
* Основното месечното трудово възнаграждение:
	+ минимален размер - 1 260 (хиляда двеста и шестдесет) лева.
	+ максимален размер -2 200 (две хиляди и двеста) лева.
	+ ежегодно право на представително облекло на стойност до три минимални работни заплати;
	+ допълнителни възнаграждения за постигнати резултати;
	+ карта за Multisport на преференциална цена;
	+ Обучения за придобиване и усъвършенстване на професионалните знания и умения;
	+ Участия в организираните мероприятия от страна на Сметната палата, служителите придобиват сертификати, в т.ч. и международни.

**Необходими документи за участие в конкурса:**

1. Заявление (свободен текст) до председателя на Сметната палата, в което се посочват длъжността, за която се кандидатства, телефон и/или електронна поща за контакт, опис на приложените към заявлението документи;
2. Биографична справка с подробно посочване на трудовия и/или служебния стаж, придружена от заверени копия (Вярно с оригинала) на документи за удостоверяването му - трудова и/или служебна книжка, УП-3 или друг документ, доказващ трудов и/или служебен стаж по длъжности и структурно звено;
3. Заверено копие (Вярно с оригинала) от диплома за завършено висше образование (при издадена диплома от чуждестранно учебно заведение – удостоверение за признато образование и степен на образованието);
4. Други документи, свързани с изискванията за заемане на длъжността (по преценка на кандидатите).

**Списък с материалите за подготовка на кандидатите:**

1. Закон за вътрешния одит в публичния сектор;
2. Закон за Сметната палата;
3. Закон за финансово управление и контрол в публичния сектор;
4. Международни стандарти за професионална практика по вътрешен одит;
5. Наръчник за вътрешен одит, издаден от Министерство на финансите.

**Начин на провеждане на конкурса** - конкурс по документи, който включва само интервю.

**Етапи на конкурсната процедура:**

1. **Допускане/ недопускане по документи**, съобразно определените минимални и специфични изисквания за заемане на конкурсната длъжност;
2. **Интервю** – кандидатите се оценяват по определени критерии, съобразно спецификата на длъжностното ниво и областта на дейност.

**Място и краен срок за подаване на документите -** необходимите документи за участие в конкурса, се подават лично или чрез упълномощено лице по пощата с препоръчано писмо с обратна разписка, чрез куриер или в сградата на Сметната палата, гр. София, ул. „Екзарх Йосиф” № 37 – „Деловодство”, всеки работен ден от 10.00 до 17.00 ч., **в срок до 03.09.2024 г., включително.**

Документите от конкурсните процедури, които са с информационен характер (заповеди, обявления, списъци, времеви графици, съобщения, др.), се публикуват на официалната интернет страница на Сметната палата, линк: <https://www.bulnao.government.bg/bg/za-nas/profesionalno-razvitie/konkursi/>